***KINNITATUD***

***direktori 04.09.2018***

***käskkirjaga nr 1-9/39***

**ÕPPEKAVA**

**1. ÕPPEKAVA NIMETUS**

**PLAATIJA KOOLITUS**

**2. ÕPPEKAVA RÜHM**

Ehitus ja tsiviilrajatised

**3. ÕPPEKAVA KOOSTAMISE ALUS**

Kutsestandard, maaler, tase 4 (Ehituse, Kinnisvara ja Geomaatika Kutsenõukogu otsus: 25/03.06.2013) ja Kuressaare Ametikooli ehitusviimistleja õppekava.

**4. KOOLITUSE MAHT JA ÕPPEVORMID**

Maht: 98 akadeemilist tundi, millest 90 tundi on praktika kooli keskkonnas..

**5. ÕPIKESKKOND**

Koolituse asukoht: Kuressaare Ametikool, Lääne-Saare vald, Upa küla

Õppeklassid ja õppetööks vajalikud ruumid võimaldavad õppekava täitmise ettenähtud tasemel.

* õppeklass plaatimistöödeks;
* õppeklassid teoreetiliseks õppeks.

Õppeklassid on varustatud vajalike seadmete ja töövahenditega.

Õppematerjalid: Praktilise õppe läbi viimiseks vajalikud õppematerjalid komplekteeritakse lähtuvalt õppekavast.

**6. SIHTGRUPP JA ÕPPE ALUSTAMISE TINGIMUSED**

Koolitus on mõeldud inimesele, kellel puudub erialane ettevalmistus ja kes soovib tööle asuda ehitusfirmas siseviimistlustöödel.

**7. EESMÄRK**

Koolituse eesmärgiks on ette valmistada viimistlejaid - plaatijaid ehitusettevõttesse.

1. Koolituse läbinu valmistab ette aluspinnad ja paigaldab nõuetekohaselt hüdroisolatsioonimaterjalid hoone siseruumides. Plaadib tasapinnalised seina- ja põrandapinnad nõuetekohaselt keraamiliste ja kiviplaatidega.

järgis energiatõhusa ehitamise põhimõtteid, töötervishoiu-, tööohutus- ja keskkonnaohutusnõudeid.

**8. ÕPIVÄLJUNDID**

**Koolituse läbinu:**

* omab ülevaadet märgade ja niiskete ruumide isoleerimisel kasutatavates materjalidest, kavandab tööprotsessi ja paigaldab nõuetekohaselt hüdroisolatsioonimaterjali, lähtudes tööülesannetest ja tootjapoolsetest paigaldusjuhenditest;
* omab ülevaadet plaatimistöödel kasutatavatest materjalidest ja töövahenditest, kavandab tööprotsessi, valib materjalid ja töövahendid, valmistab ette aluspinna ning plaadib tasapinnalised seina- ja põrandapinnad keraamilise või kiviplaadiga järgides etteantud kvaliteedinõudeid;
* vuugib plaaditud pinnad ja viimistleb vuugid kvaliteedinõuete kohaselt, kasutades sobivaid materjale ja töövahendeid.

**9. ÕPPE SISU**

|  |  |
| --- | --- |
| **Hüdroisolatsioonitööd siseruumides**Niiskus ehituskonstruktsioonides. Absoluutne ja suhteline niiskus. Niiskuse mõju ehitus- ja soojustusmaterjalidele.Materjalid ja töövahendid, hüdroisolatsiooni otstarve. Hüdroisolatsiooni paigaldamiseks kasutatavad töövahendid. Töötervishoiu- ja tööohutusnõuded hüdroisolatsioonitöödel.Üldised nõuded hüdroisolatsiooni paigaldamiseks niisketes ruumides. Materjalid plaatkatte alla (võõbatavad materjalid, rullmaterjalid), paigaldamise tehnoloogia. Läbiviikude tihendamine. Kvaliteedinõuded ja kontroll. | 4 auditoorse töö tundi10 praktika koolikeskkonnas |
| **Plaatimistööd**Plaatmaterjalide liigitus sõltuvalt tootmistehnoloogiast. Plaatmaterjalidele esitatavad kvaliteedinõuded. Plaatmaterjalide omadused: veeimavus, ilmastiku- ja kulumiskindlus. Plaatide kinnitamiseks kasutatavad liimid ja segud (tava-, kiirkivinevad- ja remondisegud), nende valmistamise tehnoloogia ja kasutamine. Vuugisegud, hermeetikud. Nõuded segude ja hermeetikute kasutamiseks ja säilitamiseks.Aluspindade hindamine, kvaliteedinõuded. Tööde teostamise tehnoloogiline järjekord. Plaadijaotuskavand.Plaaditud pindadele esitatavad kvaliteedinõuded. Oma töökoha korraldamine. Tasandiline ja ruumiline märkimine. Erinevate seina- ja põrandapindade plaatimine: plaadijaotuskavandi koostamine; seinapindadel juhtlaudade kinnitamine; põrandapindadel põrandatelje mahamärkimine; plaatide lõikamine ja paigaldamine; erinevate materjalide ja pindade liitekohad.Vuukimne: seina- ja põrandapindade ettevalmistamine vuukimiseks.Töötervishoiu- ja tööohutusnõuded plaatimistöödel. | 4 auditoorse töö tundi80 praktika koolikeskkonnas |
| **TUNNID KOKKU** | 98 tundi |

**10. ÕPPEMEETODID**

Loeng, töölehtede täitmine, praktiline töö, grupitöö, teooria ja praktika käsikäes.

11. ÕPPEMATERJALID

Õpilasel on võimalik ametikooli raamatukogust laenutada erialaseid raamatuid ja töövihikuid, lisaks õpetajate koostatud jaotusmaterjale, näidiseid ja õppekonspekte.

Ehitusmaterjalide käsiraamat. Tallinn: Ehitaja Raamatukogu 2005

Veebipõhine Äripäeva „Ehituse käsiraamat“ www.kasiraamat.ee

Materjalide tootjate ja seadmete tootjate/tarnijate veebilehed.

J. Puidet, T. Paloranta jt Plaatimistööd. Tallinn REKK 2001 // Leonardo da Vinci projekt

Plaatimistööd. Tallinn: Ehitame 1997

T. Laaban. Plaatimistööd. Tallinn: Ilo 2005

M. Brett. Plaatimispiibel. Tallinn: Sinisukk 2008

Praktilised õppevahendid ja materjalid kooli õppelaborites.

**12. NÕUDED ÕPINGUTE LÕPETAMISEKS, HINDAMISMEETODID JA –KRITEERIUMID**

Õppekava on läbitud vähemalt 80% ulatuses ja õpiväljundid saavutatud.

Õpiväljundite saavutamist hinnatakse kirjaliku töö, stendiettekande, probleem- ja kompleksülesande sooritamisega.

Kirjalik töö: test materjalide ja töövahendite valikukriteeriumite kohta.

Probleemülesanne: Koostab juhendmaterjali põhjal õppeotstarbelise tehnoloogiakaardi praktikumis planeeritavate/tehtavate õppeprotsesside kohta.

Kompleksülesanded:

1. Pindade ettevalmistamine hüdroisolatsioonitöödeks lähtudes etteantud juhendmaterjalidest.
2. Seinte ja põrandate katmine hüdroisolatsiooniga lähtudes etteantud juhendmaterjalidest.
3. Plaadib seinapinnad (sise- ja välisnurgaga) keraamiliste plaatidega, vuugib pinnad, paigaldab silikooni lähtudes etteantud juhendmaterjalidest.
4. Plaadib põrandapinna, teostab vuukimise lähtudes etteantud juhendmaterjalidest.

**14. KOOLITUSE LÄBIMISEL VÄLJASTATAV DOKUMENT**

Tunnistus – õpiväljundid on saavutatud.

Tõend – õpiväljundid on saavutamata, ei täitnud hindamiskriteeriume.

**15. KOOLITAJA KOMPETENTSUST TAGAVA KVALIFIKATSIOONI VÕI ÕPI- VÕI TÖÖKOGEMUSE KIRJELDUS**

Kuressaare Ametikooli plaatimise õpetaja.